বৈকুণ্ঠ কমলজ
বৈকুণ্ঠ কমলজ (সংস্কৃত: वैकुण्ठ कमलज, তামিল: வைகுந்த கமலயா) হল হিন্দু দেবতা বিষ্ণু এবং তাঁর সহধর্মিণী লক্ষ্মীর যৌগিক  উভলিঙ্গ রূপ। রূপটি শিব ও পার্বতীর অর্ধনারীশ্বর রূপ থেকে অনুপ্রাণিত, এবং রূপটি বিরল যা বেশিরভাগই নেপাল ও ভারতের কাশ্মীর অঞ্চলে সীমাবদ্ধ। অর্ধনারীশ্বরের মতো, বৈকুণ্ঠ কমলজকে অর্ধেক পুরুষ এবং অর্ধেক নারী হিসাবে চিত্রিত করা হয়েছে। ডান অর্ধেক হল পুরুষ বিষ্ণু, বাম অর্ধেক হল নারী লক্ষ্মী, এবং মাঝখানে নিচে বিভক্ত। বিগ্রহটি মহাবিশ্বের পুরুষ ও নারী নীতির একত্ব বা অদ্বৈততার প্রতীক। হিন্দু ধর্মগ্রন্থে অর্ধনারীশ্বর বিগ্রহের বিপরীতে, বৈকুণ্ঠ কমলজকে কয়েকটি তান্ত্রিক ও মূর্তি সংক্রান্ত গ্রন্থে উল্লেখ করা হয়েছে এবং হিন্দু কিংবদন্তীতে এই রূপের উৎসের কোন কাহিনী পাওয়া যায় না।